wickkiey/tamil-wikipedia-markdown huggingface dataset:
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2016

- மார்ச் 3:
  - வடகொரியா சப்பானியக் கடலை நோக்கி குறுகிய தூர ஏவுகணைகள் பலவற்றை ஏவியதாக தென் கொரியா குற்றஞ்சாட்டியுள்ளது. (ஏஎஃப்பி)
  - கயானா தலைநகர் ஜோர்ஜ்டவுணில் சிறைச்சாலை ஒன்றில் இடம்பெற்ற கலவரங்களில் 16 பேர் உயிரிழந்தனர். (ராய்ட்டர்சு)
  - ஜிஎன்-இசட்11 என்ற மிகத் தொலைவில் உள்ள விண்மீன் பேரடை ஒன்றை வானியலாளர்கள் ஹபிள் விண்வெளித் தொலைநோக்கி மூலம் கண்டுபிடித்துள்ளனர். (ABC News)
- மார்ச் 2:
  - ஆப்கானித்தான், ஜலலபாத் நகரில் இந்தியத் தூதரகம் மீது நடத்தப்பட்ட தாக்குதல் ஒன்றில் ஒன்பது பேர் கொல்லப்பட்டனர்.(என்டிரிவி)
  - ஈராக்கில் டைகிரிசு ஆற்றுப் படுகையில் உள்ள மோசுல் அணை எந்நேரமும் உடையலாம் என அதிகாரிகள் எச்சரித்தனர். ஒரு மில்லியன் மக்கள் இதனால் பாதிக்கப்படுவர். (கார்டியன்)
  - சுமாத்திராவின் தென்மேற்கே இந்தியப் பெருங்கடலில் 7.9 ரிக்டர் அளவு நிலநடுக்கம் ஏற்பட்டது. ஆழிப்பேரலை எச்சரிக்கை விடுக்கப்பட்டு பின்னர் விலக்கிக் கொள்ளப்பட்டது. (ஆர்டி) (பொம்) (பிபிசி)
  - இலங்கையில் இயங்கும் சகல செய்தி இணையதளங்களும் மார்ச் 31 இற்கு முன்னர் ஊடக அமைச்சில் பதிவுசெய்து கொள்ளப்பட வேண்டும் என அந்நாட்டு அரசு அறிவித்துள்ளது. (பிபிசி)
- மார்ச் 1:
  - அமெரிக்காவின் நியூ ஹாம்சயர் மாநிலத்தில் முதலாவது இசீக்கா நோயாளி அடையாளம் காணப்பட்டுள்ளார். (WMUR)
  - 340 நாட்கள் அனைத்துலக விண்வெளி நிலையத்தில் தங்கியிருந்த அமெரிக்க விண்வெளி வீரர் ஸ்காட் கெல்லி, உருசியர் மிக்கைல் கொர்னியென்கோ ஆகியோர் புவி திரும்பினர். (பிபிசி)
# மார்ச் 2016


**மார்ச் 2016** (*March 2016*), 2016 நெட்டாண்டின் மூன்றாவது மாதமாகும்.  
__TOC__  
## நிகழ்வுகள்

## இறப்புகள்
- மார்ச் 2 - இரா. செல்வக்கணபதி, தமிழறிஞர், பேச்சாளர் (பி. 1941)
- மார்ச் 3 - மார்ட்டின் குரோவ், நியூசிலாந்து துடுப்பாட்ட வீரர் (பி. 1962)
# அகமத் சாகித் அமிடி



டத்தோ ஸ்ரீ **அகமத் சாகித் அமிடி** (பிறப்பு: 4 சனவரி 1953); என்பவர் மலேசியாவில் ஓர் அரசியல்வாதி. இவர் டிசம்பர் 2022 முதல் மலேசிய துணைப் பிரதமராகவும்; மலேசிய ஊரக மற்றும் வட்டார வளர்ச்சி அமைச்சராகவும் பணியாற்றியவர்.  

பேராக், பாகன் டத்தோ மாவட்டம்; பாகன் டத்தோ தொகுதியின் நாடாளுமன்ற உறுப்பினரான இவர், தற்போது அம்னோ கட்சியின் தலைவராகவும்; பாரிசான் நேசனல் கூட்டணியின் தலைவராகவும் உள்ளார்.
# கெடா சுலதான் அப்துல் ஆலிம்



**கெடா சுல்தான் அப்துல் ஆலிம்** <small>அல்லது</small> **துவாங்கு அப்துல் ஆலீம் முவாட்சாம் சா இப்னி சுல்தான் பட்லி சா** (ஆங்கிலம்: *Abdul Halim of Kedah* <small>அல்லது</small> *Sultan Abdul Halim Mu'adzam Shah ibni Almarhum Sultan Badlishah*; மலாய்: *Al-Sultan Al-Mu’tassimu Billahi Muhibbuddin Tuanku Al-Haj Abdul Halim Mu'adzam Shah ibni Almarhum Sultan Badlishah*); (பிறப்பு: 28 நவம்பர் 1927) தற்போதைய மாட்சிமை தங்கிய மலேசிய அரசர்; மற்றும் கெடா சுல்தான் ஆவார்.  

மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 13 டிசம்பர் 2011-இல் தொடங்கியது. சுல்தான் அப்துல் ஆலிம் அவர்கள், இரு முறை பேரரசர் பதவிக்கு தேர்வு செய்ய்பட்டுள்ளார்.  

முதல் முறையாக 1970 லிருந்து 1975 வரை பதவி வகித்தார். இப்போது இரண்டாவது முறையாக தேர்வு செய்யப்பட்டுள்ளார். இவருக்கு வயது 83. 11 ஏப்ரல் 2012-இல் பதவியேற்பு சடங்கு நடைபெற்றது.  

## மேலும் பார்க்க
- மாட்சிமை தங்கிய மலேசிய அரசர்
# ஞானபுரம்

ஞானபுரம், இந்திய மாநிலமான ஆந்திரப்பிரதேசத்தின் விசாகப்பட்டினத்தில் உள்ள ஒரு நகரப்பகுதியாகும். இது விசாகப்பட்டினத் தொடருந்து நிலையத்துக்கு அருகில் உள்ளது. இந்த நகர்ப்பகுதியில் 2,000 வீடுகள் உள்ளன. இது விசாகப்பட்டினம் நகராட்சியின் 44வது வார்டுக்குள் அடங்கும். இங்கு ரயில்வே பணியாளர்களின் குடும்பங்களும், துறைமுகப் பணியாளர்களின் குடும்பங்களும் வசிக்கின்றன. இந்த நகர்ப்பகுதிக்கு அருகில் விசாகப்பட்டினத் துறைமுக நிறுவனம் அமைந்துள்ளது.  

## அரசியல்
இந்த நகர்ப்பகுதி வடக்கு விசாகப்பட்டினம் சட்டமன்றத் தொகுதிக்கும், விசாகப்பட்டினம் மக்களவைத் தொகுதிக்கும் உட்பட்டது.
# ஆபிரிக்காவுக்கான போட்டி



"**ஆபிரிக்காவுக்கான போட்டி**" (*Scramble for Africa*) புதிய பேரரசுவாதக் காலத்தில் 1881க்கும் 1914க்கும் இடையே ஐரோப்பிய அரசுகள் படையெடுப்பு, ஆக்கிரமிப்பு, குடியேற்றம், கைப்பற்றுகை மூலமாக ஆபிரிக்க பகுதிகளை பிடிக்க நடந்த போட்டியைக் குறிப்பிடுவதாகும். இதனை **ஆபிரிக்காவின் பங்கீடு** என்றும் **ஆபிரிக்காவின் வெற்றிப்பேறு** எனவும் குறிப்பிடப்படுகின்றன. 1870இல் 10 விழுக்காடு ஆபிரிக்கா மட்டுமே ஐரோப்பியர் கட்டுப்பாட்டில் இருந்தது; 1914இல் இது 90 விழுக்காட்டிற்கு உயர்ந்தது. எதியோப்பியாவும் (அபிசீனியா) லைபீரியாவும் மட்டுமே சுதந்திரமாக இருந்தன. அமெரிக்க ஐக்கிய நாடு உரிமை கொண்டாடிய ஒரே குடியேற்றமாக லைபீரியா இருந்தது; அமெரிக்க குடியேற்றச் சமூகம் இதனை சனவரி 7, 1822இல் நிறுவப்பட்டது.  

1884ஆம் ஆண்டு நடந்த பெர்லின் மாநாடு ஆபிரிக்காவின் குடியேற்றத்தையும் வணிகத்தையும் ஒழுங்குபடுத்தியது; இதுவே ஆபிரிக்க பங்கீட்டிற்கான துவக்க நிகழ்வாக கருதப்படுகின்றது.19வது நூற்றாண்டின் கடைசி காற்பகுதியில் ஐரோப்பிய பேரரசுகளிடையே நிலவிய அரசியல், பொருளியல் போட்டாப்போட்டி பின்னணியில் ஆபிரிக்காவின் பங்கீடு மூலம் தங்களுக்கிடையே சண்டையிட்டுக் கொள்வதை தவிர்த்தன. 19வது நூற்றாண்டின் பிற்பகுதியில் "முறைசாரா பேரரசுவாதத்திலிருந்து" (ஆதிக்க அரசியல்), படைகளின் தாக்கத்தாலும் பொருளியல் ஆதிக்கத்தாலும் நேரடி ஆட்சிக்கு, குடியேற்றவாதப் பேரரசுவாதத்திற்கு மாறியது.  
## மேற்சான்றுகள்
# சி. பஞ்சரத்தினம்


பஞ்சரத்தினம் புகழ்பெற்ற இயற்பியலர்களான, இராமன் விளைவுக்காக நோபல் பரிசு பெற்ற சர். சி.வி. இராமன் மற்றும் சந்திரசேகரின் விண்மீன் ஆயுள்வரையறைக்கான நோபல் பரிசு பெற்ற சு. சந்திரசேகர், நீர்மபடிகவியல் மற்றும் படிக ஒளியியல் ஆய்வுகளுக்காக அறியப்பட்ட சி. சந்திரசேகர், சி. இராமசேஷன் அவர்களின் உறவினர் ஆவார்.  

## வாழ்க்கைக் குறிப்பு
பஞ்சரத்தினம் 1934 ஆம் ஆண்டு கல்கத்தாவில் பிறந்தார். இவரின் ஆய்வுகள் சி. வி. இராமனின் மேற்பார்வையில் பெரும்பாலும் நடைபெற்றன. இராமன் பஞ்சரத்தினத்தின் திறமையினை மிக நன்றாக உணர்ந்திருந்ததாகக் கூறப்படுகிறது. ஒரு முறை ஜவகர்லால் நேரு இராமனைச் சந்திக்க இராமன் ஆய்வகத்திற்கு வந்த போது நேருவிடம் அந்த இளைஞன் இந்தியாவிற்கு நோபல் பரிசு பெற்றுத் தருவான் எனக் கூறினாராம். இராமன் ஆய்வகத்தைத் தொடர்ந்து, ஆக்ஸ்போர்ட் பல்கலைக் கழகத்துக்கு ஆய்வு மேற்கொள்ள சென்றிருந்த போது, உடல்நலக் குறைவால் தமது 35-ஆவது வயதில், 1969ஆம் ஆண்டு காலமானார்.  

தமது ஆய்வுப் பணிகளைத் தவிர்த்து, ஆசிரியப் பணியிலும் சமூக சேவையிலும் ஈடுபட்டிருந்தார். தமது சமூகப் பணிகளின் போது, ஏற்பட்ட கிருமித் தொற்றால், அவரின் உடல்நிலை பாதிக்கப்பட்டதாகவும் கூறப்படுகிறது.  

## இயற்பியல் ஆய்வுகள்
பஞ்சரத்தினம் வடிவியல் கட்டம் எனும் படிக ஒளியியலில் நடைபெறும் விளைவினை, 1955 ஆம் ஆண்டு வாக்கில், கண்டறிந்தார். ஆயினும் அவர்தம் ஆய்வுகள் 1984 ஆம் ஆண்டு வரை உலகளாவிய அளவில் பெரிதும் அறியப்படாது இருந்தது. 1984-ஆம் ஆண்டு மைக்கேல் பெரி என்பார், இதே போன்ற ஒரு வடிவியற்கட்டத்தை குவாண்ட இயங்கியலில் கண்டறிந்து, ராயல் சொசைட்டி எனப்படும் வேந்தியக் குழும பனுவலில் வெளியிட்டிருந்ததன் பின், இந்திய இயற்பியலாளர்களான சி. இராமசேஷன், இராசாராம் நித்தியானந்தா, சைமன், முகுந்தா, ஜோசப் சாமுவேல், இராஜேந்திர பண்டாரி போன்றோர் ஒளியியலில் பஞ்சரத்தினம் அவர்கள் தந்த ஆய்வுகளை உலகம் அறியச் செய்ததோடு அவர்களும் வடிவியற்கட்டத்தில் பெரிய ஆய்வுகளைச் செய்தனர், அவை குவாண்டவியலிலும், அடிப்படை இயற்பியல் கட்டமைப்பிலும், கணிதத்திலும் முக்கியமானப் பொருளாக ஆய்வு செய்யப்படுகிறது. குவாண்டக்கணினியியலில் மிக முக்கியமான அம்சமாக, தவறிலாக் கணித்தலிலும், செய்திப் பரிமாற்றத்திலும் ஊகிக்கப்படுகிறது. மேலும் அறியப்பட்ட ஆய்வாளர்களான அகரனோவ், ஜீவா ஆனந்தன், அருண் குமார் பதி, வேத்ரால், ஸ்யோக்விஸ்ட் போன்றோர் இத்துறையில் மிகவும் முக்கியமானப் பங்களிப்பினைத் தந்துள்ளனர்.
# காஞ்சிபுரம் பிறவாதீசுவரர் கோயில்


**காஞ்சிபுரம் பிறவாதீசுவரர், பிறவாத்தானேசுவரர் (பிறவாத்தானம்)** என்று அறியப்படுவது, காஞ்சிபுரத்திலுள்ள சிவன் கோயில்களில் ஒன்றாகும் . மேலும், சிவகாஞ்சி வெண்குளம் தென்கரையில் மேற்கு நோக்கி அமைந்துள்ள இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது  

## இறைவர், வழிபட்டோர்
- இறைவர்: பிறவாதீசுவரர், பிறவாத்தானேசுவரர்.
- வழிபட்டோர்: வாமதேவர்.

## தல வரலாறு
வாமதேவ முனிவர் பிறப்புக்கு அஞ்சி, (பயந்து) பிறவாமையை அளிக்குமாறு தன் தாயின் கருவிலிருக்கும்போதே, இறைவனை எண்ணி (நினைத்து) வேண்டினார். இறைவன் கருவுக்குள் இருக்கும் வாமதேவ முனிவருக்கு காட்சி தந்து, "காஞ்சிக்கு வந்து எம்மை பூசித்தால் பிறவியணுகா"தென்று அருளிச்செய்தார். வாமதேவரும் அவ்வாறே பூமியிற் பிறந்து, காஞ்சிக்கு வந்து சிவலிங்கம் பிரதிட்டை செய்து வழிபட்டு பிறவி நீங்கப் பெற்றார் என்பது தல வரலாறாகும். இதனாலேயே இத்தலம் **பிறவாத்தானம்** எனப்பட்டது.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடக்கு பகுதியில், பெங்களூர் - சென்னை தேசிய நெடுஞ்சாலைலிருந்து காஞ்சிபுரத்தை இணைக்கும் சாலையில், பெரிய காஞ்சிபுரம் கம்மாளத் தெரு காமராஜ் நகர் குடியுறுப்பு பகுதியில் உள்ளத. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே சுமார் 1 கிலோமீட்டர் தொலைவில் இக்கோவில் அமைக்கப்பட்டுள்ளது.
# நறுஞ்சுவைக் கீரை



**நறுஞ்சுவைக் கீரை** (*Asystasia gangetica*) என்ற இந்த தாவரம் முண்மூலிகைக் குடும்பம் என்ற தாவரப்பிரிவைச் சேர்ந்தது ஆகும். தென்னாப்பிரிக்கா பகுதியில் அதிகமாகக் காணப்படுகிறது. மேலும் இந்தியாவில் பல பகுதிகளிலும் காணப்படுகிறது. இத்தாவரம் தரையில் படர்ந்து காணப்படும்.  
வில் ஹைதரப்பாத் என்ற இடத்தில் இத்தாவரத்தின் தோற்றம்]] இது ஒரு மூலிகைத் தாவரம் ஆகும்.
# மூங்கிலிரிசி



**மூங்கிலிரிசி** (தாவர வகைப்பாடு : *Bambusa bambos*, ஆங்கிலம்:Giant Thorny Bamboo or Indian Thorny Bamboo) என்பது மூங்கில் இனங்களில் உள்ள ஒரு இனமாகும். மரம் போன்று காட்சியளிப்பினும், இது ஒரு புல்வகைத் தாவரம் ஆகும். இவை தெற்காசியப் பகுதியில் அதிகமாகக் காணப்படுகின்றன. இதன் முந்தைய தாவரவியல் பெயர் * Bambusa arundinacea* என்பதாகும். மேலும், சில தாவரவியல் பெயர்களைப் பெற்றுள்ளது. இதன் உறுதித்தன்மையால், கட்டிட கட்டுமானப்பணிகளுக்கு அதிகமாகப் பயன்படுத்துகின்றனர். பாண்டா கரடிகளின் முக்கிய உணவு, மூங்கில் தாவரங்களில் இருந்து கிடைக்கின்றன.
# காஞ்சிபுரம் வீராட்டகாசர் கோயில்


**காஞ்சிபுரம் வீராட்டகாசர் கோயில் (வீராட்டகாசம்)** என்று அறியப்படும் இது, காஞ்சியிலுள்ள சிவக் கோயில்களில் ஒன்றாகும் . மேலும், சித்தர்கள் பலரும் இப்பெருமானை வழிபட்டு கிடைக்கற்கரிய சித்திகளைப் பெற்றுள்ளதும், திருமால் இப்பெருமானைப் பூசித்து தனக்கு பவளநிறத்தினைப் பெற்றுக்கொண்டதுமான இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது  

## இறைவர், வழிபட்டோர்
- இறைவர்: வீராட்டகாசர்.
- வழிபட்டோர்: திருமால், சித்தர்கள், கொங்கணமுனிவர்.

## தல வரலாறு
சங்கார காலத்தில் காலாக்னி ருத்ரர் நெற்றிக்கண் தீயினால் அனைத்தையும் அழித்தபோது, சிவபெருமான் ஆர்த்தெழுந்து வீரமாக பெருஞ்சிரிப்பு சிரித்தமையால் இத்தலம் **வீராட்டகாசம்** எனப்பட்டது. சாக்கிய நாயனார் கல்லெறிந்து வழிபட்டது இத்தலத்து மூர்த்தம் என்று சொல்லப்படுகிறது. (இத்தலத்தில் சாக்கிய நாயனார் கையில் கல்லுடன் உள்ள திருமேனி உள்ளது.)  

## தல விளக்கம்
பஞ்ச திருமுகங்களைக் கொண்டுள்ள எம்பெருமான் நெற்றிக் கண்ணிலிருந்து அக்னி, வெளிப்பட்டு அண்டசராசரங்களையும் எரித்துச் சாம்பலாக்கியது. அந்த பிரளய காலத்திலும் அழியாது விளங்கும் காஞ்சிபுரத்தில் எழுந்தருளி ஆனந்த மிகுதியால் மென்மேலும் வீரநகையைச் செய்தார். ஆனால் அவ்விடம் வீராட்டகாசம் ஆனது.  

கொங்கண முனிவர் தன்னிடம் அதிசயக் குளிகை ஒன்றை வைத்திருந்தார். அந்தக் குளிகையை எந்தப் பொருளின் மீது வைத்தாலும் கண்ணிமைக்கும் நேரத்தில் அப்பொருளைச் சாம்பலாக்கிவிடும். காஞ்சியிலே வீராட்ட காசத்திலே கோவில் கொண்டிருக்கும் இறைவன் பெருமையைக் கேள்விபட்ட கொங்கண முனிவர் காஞ்சி வந்து வீராட்டகாசத்திலே லிங்கத்தைக் கண்டு அதன் திருமுடிமேல் தன்னிடம் உள்ள குளிகையை வைத்தார். அடுத்தகணமே சிவலிங்கம் குளிகையைத் தன்னுள் மறைத்துக் கொண்டு விட்டது. இதனைக் கண்ட முனிவர் பெரிதும் வியந்து அப்பெருமானை வணங்கி, அவர் முன்னிலையில் தவம் செய்ய தொடங்கினார். சில நாளில் கொங்கண முனிவர் சிவன் திருவருளை அடைந்து தாம் விரும்பிய பயன்களைப் பெற்றார். அவரைப் போலவே பலர் அத்தலத்திற்கு வந்து இறைவனை வழிபட்டுப் பேறு பெற்றார்கள். இத்தலத்து இறைவனைத் திருமால் வழிபட்டு பவள நிறம் பெற்றார்.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடக்கு பகுதியில், (பெரிய காஞ்சிபுரம் (சிவகாஞ்சி) அப்பாராவ் முதலியார் தெருவில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே சுமார் 1 கிலோமீட்டர் தொலைவில் பிறவாத்தானம் கோவிலுக்கு வடகிழக்கே இக்கோவில் அமைக்கப்பட்டுள்ளது.
# அத்தேபள்ளி ராமமோகனராவு

**அத்தேபள்ளி ராமமோகனராவு** (*Addepalli Ramamohana Rao*) தெலுங்கு கவிஞரும், இலக்கிய விமர்சகரும் ஆவார்.  

## வாழ்க்கை
இவர் 1936ஆம் ஆண்டின் செப்டம்பர் ஆறாம் நாளில், இந்திய மாநிலமான ஆந்திரப்பிரதேசத்தில் உள்ள சிந்தகுண்டபாலெம் என்ற ஊரில் பிறந்தார். இவர் மனைவியின் பெயர் அன்னபூர்ணா. இவருக்கு உதயபாஸ்கர், பிரபாகர், ராதாகிருஷ்ணா, ராஜசேகர் ஆகிய நான்கு மகன்கள் உள்ளனர்..  

==எழுதிய நூல்கள்  
- உமர் ஆலீஷா விருது
- அரசம் விருது
- திலக் விருது
- ஆந்திரசாரஸ்வத சமிதி ஜீவன சாபல்ய விருது
- தங்கிரால விருது
- ஜாஷுவா விருது
- புலிகண்டி சாகிதீ விருது
- போயிபீமன்ன சாகிதீ விருது
# சங்கத் தமிழ்க் காட்சிக் கூடம்

**சங்கத் தமிழ் காட்சிக் கூடம்** - மதுரையில் பழந்தமிழரின் பெருமைகளையும், சிறப்புகளையும் விளக்கும் வகையில் ரூபாய் 1.45 கோடி மதிப்பில் அமைக்கப்பட்ட நிரந்தர சங்கத் தமிழ் காட்சிக் கூடத்தைத் தமிழக முதல்வர் செயலலிதா சென்னையிலிருந்து காணொளி காட்சி மூலம் 8 பிப்ரவரி 2016 அன்று திறந்து வைத்தார்.  

இக்காட்சிக் கூடம் உலகத் தமிழ்ச் சங்கத்தின் ஓர் அலகாகச் செயல்படுகிறது.  

## அமைவிடம்
சங்கத் தமிழ் காட்சிக் கூடம், மதுரை தல்லாகுளம், காந்தி அருங்காட்சியகம் எதிரில், காந்தி அருங்காட்சியகம் சாலையில், ஐம்பத்து எட்டு செண்ட் நிலத்தில் அமைக்கப்பட்டுள்ளது.  

## சிறப்புகள்

சங்கத் தமிழ் காட்சிக் கூடத்தில் புறநானூறு, அகநானூறு, தொல்காப்பியம், திருக்குறள் பாடல்கள்; ஒளவையார், அங்கவை சங்கவை, திருவள்ளுவர், தொல்காப்பியர், சீத்தலை சாத்தனார், இளங்கோவடிகள், கம்பர், முதலிய கவிஞர்கள் மற்றும் சங்க கால கடையேழு வள்ளல்களான ஔவைக்கு நெல்லிக் கனி அளித்த அதியமான், முல்லைக் கொடிக்குத் தேர் தந்த பாரி, நாட்டோர் உவப்ப நடைப் பரிகாரம் நல்கிய நள்ளி, யாழ் மீட்டும் பாணர்களுக்கு நாட்டையே வழங்கிய ஓரி, ஈர நன்மொழிகள் வழங்கிய காரி, நீலநாகம் நல்கிய கலிங்கத்தை ஆலமர் செல்வனுக்குக் (குற்றால நாதருக்கு) அணிவித்த ஆய் மற்றும் மயிலுக்குப் போர்வை நல்கிய பேகன் போன்றவர்களின் உருவங்களைச் சிற்பங்களாகவும், ஓவியங்களாகவும், காணொளிக் காட்சிகளாகவும் அசைவுப் படங்களாகவும் காட்சிப்படுத்தும் வகையில் அமைக்கப்பட்டுள்ளது.  

காட்சி கூடத்தின் முன் பக்கச் சுவரில், பாண்டிய அரசவையில் நக்கீரர் முதலான புலவர்கள் முன்னிலையில், தருமிக்குப் பாண்டிய மன்னர் பொற்கிழி வழங்கும் காட்சியைப் புடைப்புச் சிற்பமாகச் செதுக்கப்பட்டுள்ளது.  

காட்சிக் கூடத்தின் நுழைவு வாயிலில் கலித்தொகை பாட்டினை விளக்கும் வகையில் ஏறுதழுவல் ஓவியம் காட்சிப்படுத்தப்பட்டுள்ளது.  

சங்கத் தமிழ் காட்சிக் கூட வளாகத்தின் வெளிப்புறச் சுற்றுச் சுவர்களில் புறநானூறு, நெடுநல்வாடை, நற்றிணை, கலித்தொகை, சிறுபாணாற்றுப்படை, மலைபடுகடாம் போன்ற சங்க காலப் பாடல்களை விளக்கும் வகையில் வண்ண ஓவியங்கள் தீட்டப்பட்டுள்ளது.  

## படகாட்சியகம்

## இதனையும் காண்க
- உலகத் தமிழ்ச் சங்கம்
# மனிதநேய ஜனநாயகக் கட்சி


**மனிதநேய ஜனநாயக கட்சி** (MJK) தமிழ்நாடு மாநில அரசியற் கட்சியாகும். மனிதநேய மக்கள் கட்சியிலிருந்து பிரிந்து பிப்ரவரி.28 2016 அன்று மனிதநேய ஜனநாயக கட்சி தொடங்கப்பட்டது.  

## சட்ட மன்றத் தேர்தல், 2016
- தமிழ்நாடு சட்டமன்றத் தேர்தல், 2016 இல் அதிமுக கூட்டணியில் மனிதநேய ஜனநாயக கட்சி போட்டியிடும் என்று அறிவித்தது.
- அதிமுக கூட்டணியில் மனிதநேய ஜனநாயக கட்சிக்கு 2 தொகுதிகள் ஒதுக்கப்பட்டது.
- வேலூர்,நாகப்பட்டினம் ஆகிய தொகுதிகளில் இரட்டை இலை சின்னத்தில் போட்டியிட்டது. இதில் நாகப்பட்டினம் சட்டமன்ற தொகுதியில் 20,550 வாக்குகள் வித்தியாசத்தில் கட்சியின் பொதுச்செயலாளர் மு.தமிமுன் அன்சாரி வெற்றி பெற்றார்.
# சவுகார்பேட்டை (திரைப்படம்)



***சவுகார்பேட்டை* (***Sowkarpettai*) சிறீகாந்த் மற்றும் லட்சுமி ராய் முன்னனி நடிகர்களாக நடித்து வி. சி. வடிவுடையான் இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.  

## நடிகர்கள்
ஸ்ரீகாந்த், லட்சுமி ராய், சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா  

## கதைச்சுருக்கம்
வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களைப் பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளைக் கொல்கிறான். மேலும் அவனது சக்தியைப் பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.  

## ஒலிப்பதிவு
இப்படத்தின் இசை அமைப்பாளர் ஜான் பீட்டர் ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.  

## தயாரிப்பு
2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் *தந்த்ர ஷக்தி* என்றும், தெலுங்கு மொழியில் *சிவ கங்கா* என்றும் பெயரிடப்பட்டன.  

## வரவேற்பு
இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.
# காதலும் கடந்து போகும்



**காதலும் கடந்து போகும்** (ஆங்கிலம் எழுத்துரு: Kadhalum Kadandhu Pogum) நளன் குமாரசாமி எழுதி இயக்கிய தமிழ்க் காதல் திரைப்படம் ஆகும். *மை டியர் டெசுபராடோ* என்னும் கொரிய மொழிப்படத்தின் மறுவுருவாக்கமான இப்படத்தில் விசய் சேதுபதி மற்றும் மடோனா செபாசுடியன் முக்கியக் கதாப்பாத்திரத்தில் நடித்துள்ளனர். இப்படம் மார்ச்சு 11, 2016 அன்று வெளியானது.  

## கதை

நடிகர் : விஜய் சேதுபதிநடிகை : மடோனா செபஸ்டியான்இயக்குனர் : நலன் குமாரசாமிஇசை : சந்தோஷ் நாராயணன்ஓளிப்பதிவு : தினேஷ் கிருஷ்ணன்  

இஞ்ஜினீயரிங் படித்த நாயகி மடோனா பெற்றோரின் எதிர்ப்பையும் மீறி சென்னையில் உள்ள ஐடி கம்பெனியில் வேலைக்கு சேர்கிறார். எதிர்பாராத விதமாக அவர் வேலை பார்த்த கம்பெனி மூடப்படுகிறது. இதனால் வேலையை இழக்கிறார். வீட்டுக்கு சென்றால் எங்கே தன்னை திருமணம் செய்து வைத்து விடுவார்கள் என்று எண்ணி சென்னையில் வாடகைக்கு வீடெடுத்து, வேறு வேலை தேடி வருகிறார்.  

மடோனாவின் வீட்டின் அருகே, ரவுடி கும்பலிடம் வேலை செய்து வரும் விசய் சேதுபதி வசிக்கிறார். இவர் பார் ஓனராக வேண்டும் என்ற ஆசையில் இருக்கிறார். இவருக்கும் மடோனாவிற்கும் பழக்கம் ஏற்படுகிறது.  

இந்த பழக்கம் இவர்களுக்குள் காதலாக மாறியதா? விஜய் சேதுபதியின் பார் ஓனர் கனவு நிறைவேறியதா? மடோனாவிற்கு வேலை கிடைத்ததா? என்பவையே படத்தின் மீதிக்கதை.  

## நடிகர்கள்
- விஜய் சேதுபதி
- மடோனா செபாசுடியன்
- சமுத்திரக்கனி
# மத கஜ ராஜா


**மத கஜ ராஜா** (*Madha Gaja Raja*) சுந்தர் சி எழுதி இயக்கிய தமிழ்க் கலவை திரைப்படம் ஆகும். நவம்பர் 2012 அன்று அறிவிக்கப்பட்ட இப்படம் பல முறை தாமதமாகி பொங்கல் பண்டிகையினை முன்னிட்டு 12 சனவரி 2025 அன்று வெளியானது.  

## கதைச் சுருக்கம்

சின்ன அனைக்கட்டியில், காவல் ஆய்வாளர் சீனிவாசனின் மகன் ராஜா, தீக்குச்சி திருமுகம் மற்றும் அவரது மகள் மாதவியை கொடியவர்களிடமிருந்து காக்கிறார். மாதவியுடனான காதல் கலந்த நட்பு சீனிவாசனின் எதிர்ப்பால் முறிகிறது.  

கல்யாணசுந்தரம், ராஜா, ரமேஷ் மற்றும் சண்முகம் ஆகியோர் நெடுங்கால நண்பர்கள். கல்யாணசுந்தரத்தின் இல்லற வாழ்வின் சிக்கலை ராஜா தீர்க்கிறார். ஆசிரியர் தண்டபாணியின் மகள் திருமண வாழ்வையும் செம்மைப்படுத்துகிறார்.  

துணை ஆட்சியர் ரமேஷ் பொய்யான கையூட்டு குற்றச்சாட்டில் சிக்குகிறார். செய்தித்துறை தொழிலதிபர் கருக்குவேல் விஸ்வநாத்தின் சூழ்ச்சியால் இது நடைபெறுகிறது. அமைச்சர் நல்லமுத்துவுடன் இணைந்து விஸ்வநாத் ராஜாவையும் குற்றவாளியாக்க முயல்கிறார்.  

கொடிய சதித்திட்டங்கள் நகரம் முழுவதும் பரவுகின்றன. நல்லமுத்துவின் மறைவு மர்மமாகிறது. சாதிக் கலவரம் மூண்டு, ஊர்வலம் நடத்தத் திட்டமிடுகிறார் விஸ்வநாத். இதன் பின்னணியில் கருப்புப் பணம் கடத்தும் சூழ்ச்சி இருப்பதை ராஜா கண்டறிகிறார்.  

தூத்துக்குடி துறைமுகத்தை நோக்கிப் பயணிக்கும் கருப்புப் பண வாகனங்கள். இடையில் மாயாவின் கடத்தல். ரமேஷின் உயிருக்கு ஆபத்து. விஸ்வநாத்தின் அதிகார வெறி உச்சத்தைத் தொடுகிறது. இந்த பெரும் சதியை முறியடிக்க ராஜாவிடம் என்ன திட்டம் இருக்கிறது? நண்பர்களின் வாழ்க்கையும், ஊரின் அமைதியும், நீதியும் காக்கப்படுமா?  

## நடிகர்கள்

## இசை
திரைப்படத்திற்கு விஜய் ஆண்டனி இசையமைத்துள்ளார்.  

## தயாரிப்பு
கஜராணி கதாபாத்திரத்துக்கு முதலில் வேறொரு நடிகை ஒப்பந்தம் செய்யப்பட்டார். படப்பிடிப்பு நடக்கும் நேரத்தில் அந்த நடிகை வருவதற்கு ஒரு வாரம் தாமதம் ஆகும் என்பதால், அவசர அவரசமாக வரலட்சுமியைத் தொடர்பு கொண்டு உடனடியாக நடிக்க அழைத்துவரப்பட்டார்.  

## வரவேற்பு
இப்படத்திற்கு தினமணி நாளிதழ், "குடும்பத்துடன் சிரித்து மகிழ நல்ல பொழுதுபோக்கு படமாகத் திரைக்கு வந்துள்ளார் மத கஜ ‘கலகல’ ராஜா!" என்று விமர்சனம் எழுதினர். தினமலர் நாளிதழ் திரைப்படத்திற்கு ஐந்துக்கு மூன்று மதிப்பெண்கள் கொடுத்தனர். தமிழ் இந்தியன் எக்சுபிரசு வலைப் பக்கத்தில், "12 ஆண்டுகளுக்கு முன்னர் வெளியாகி இருக்க வேண்டிய படம் தற்போது திரைக்கு வந்திருந்தாலும், ரசிகர்கள் ரசிக்கும் வகையில் காமெடி காட்சிகளை சுந்தர். சி வடிவமைத்துள்ளார்" என்று விமர்சனம் எழுதினர். மாலைமலர் நாளிதழ், "சந்தானம் வரும் காட்சிகள் அனைத்துமே சிறப்பாக இயக்கியுள்ளார். சில லாஜிக் ஓட்டைகளும் திரைக்கதையில் சில தொய்வு இருந்தாலும் படத்தின் நகைச்சுவை காட்சிகள் அதை சரிக்கட்டிவிடுகிறது" என்று விமர்சனம் எழுதினர்.
# விட்பீல்டு டிஃபீ


**பெய்லி விட்ஃபீல்டு "விட்" டிஃபீ** (*Bailey Whitfield 'Whit' Diffie*, பிறப்பு: சூன் 5, 1944) அமெரிக்க மறையீட்டாளரும் பொதுத்திறவி மறையீட்டியலின் முன்னோடிகளில் ஒருவரும் ஆவார்.  

டிஃபீயும் மார்ட்டின் எல்மேனும் இணைந்து ஆக்கிய "மறையீட்டியலுக்கானப் புது திசைகள்" என்ற ஆய்வுரை 1976இல் வெளியானது. இதில் மறையீட்டுத் திறவிகள் பரப்புகைக்கு புதிய நெறிமுறை விவரிக்கப்பட்டிருந்தது. இது மறையீட்டியலில் அடிப்படைச் சிக்கலாக இருந்த திறவிப் பரப்புகைக்கு தீர்வு கண்டது. இது டிஃபீ–எல்மேன் திறவிப் பரிமாற்றம் எனப்படுகின்றது. இந்த ஆய்வுரையைத் தொடர்ந்து புதிய வகை மறையாக்க நெறிமுறைகளான சமச்சீர்மையிலாத் திறவிப் படிமுறைகள் உருவாயின.  

சன் மைக்ரோசிஸ்டசில் பல்லாண்டுகள் பணிபுரிந்த டிஃபீக்கு சன் ஆய்தகையர் வழங்கப்பட்டது. பின்னர் *வழங்கப்பட்ட பெயர், எண்களுக்கான இணைய நிறுவனத்தில்* (ICANN) இரண்டரையாண்டுகள் (2010–2012) தகவல் பாதுகாப்பு மற்றும் மறையீட்டியல் துணைத் தலைவராகப் பணியாற்றினார். இசுட்டான்போர்டு பல்கலைக்கழகத்தின் பிரீமேன் இசுப்போக்லி கழகத்தின் பன்னாட்டு பாதுகாப்பு மற்றும் ஒத்துழைப்பு மையத்தில் வருகை அறிஞராகவும் (2009–2010) இணை ஆய்வாளராகவும் (2010–2012) பணியாறியுள்ளார்.  

## மேற்சான்றுகள்

## வெளியிணைப்புகள்

- Cranky Geeks Episode 133
- Interview with Whitfield Diffie on Chaosradio Express International
- Cranky Geeks Episode 71
- Risking Communications Security: Potential Hazards of the Protect America Act
- RSA Conference 2010 USA: The Cryptographers Panel 1/6, video with Diffie participating on the Cryptographer's Panel, April 21, 2009, Moscone Center, San Francisco
# மார்ட்டின் எல்மேன்



**மார்ட்டின் எட்வர்டு எல்மேன்** (*Martin Edward Hellman*, அக்டோபர் 2, 1945) அமெரிக்க மறையீட்டியலாளர் ஆவார். விட்பீல்டு டிஃபீயுடனும் ரால்ஃப் மெர்க்லுடனும் பொதுத் திறவி மறையீட்டியலைக் கண்டறிந்ததற்காகப் பெரிதும் அறியப்படுகின்றார். கணினி தனியுரிமை விவாதங்களில் நெடுங்காலமாகப் பங்கெடுத்து வந்த எல்மேன் அண்மைக்காலமாக அணுவாற்றல் பயன்பாட்டின் தீவாய்ப்புகளைக் குறித்து விழிப்புணர்வை பரப்பி வருகின்றார்.  
## மேற்சான்றுகள்

## வெளியிணைப்புகள்

- Oral history interview with Martin Hellman Oral history interview 2004, Palo Alto, California.
- Martin Hellman's website on the risk of nuclear threat from nuclear war or nuclear terrorism
- "Defusing the nuclear threat and making the world safer" Announcement of Hellman presentation at U.C. Santa Cruz; Oct. 2008
- Hellman at the 2009 RSA conference , video with Hellman participating on the Cryptographer's Panel, April 21, 2009, Moscone Center, San Francisco
-
# அரட்டம்



**அரட்டம்** (அறிவியல் பெயர் : *Barringtonia racemosa*) (ஆங்கில பெயர் : *Fish-killer tree*), இது ஒரு பூக்கும் தாவர இனம் ஆகும். இத்தாவரம் லெசிதிடெசிஎ (Lecythidaceae) என்ற தாவரக் குடும்பத்தைச் சேர்ந்தது ஆகும். இவை இந்தியாவின் கடலோர சதுப்புநில காடுகளிலும், ஆறுகள் கலக்கும் கயவாய் பகுதிகளிலும் அதிகமாகக் காணப்படுகிறது. மேலும் தென்னாப்பிரிக்காவின் மடகாஸ்கர் பகுதி, ஆசியாவில் இந்தியா, இலங்கை, மலேசியா, தாய்லாந்து, லாவோஸ், தெற்கு சீனா, வடக்கு ஆஸ்திரேலியா, தைவான் நாட்டின் கடற்கரை ஓரங்கள், மற்றும் ஓசியானியாவின் பகுதியான பொலினீசியா தீவுகளிலும் காணப்படுமிறது.  

## படக்காட்சி
# திராங்கத்ரா வட்டம்

**திராங்கத்ரா வட்டம்**, இந்திய மாநிலமான குஜராத்தின் சுரேந்திரநகர் மாவட்டத்தி உள்ளது.  
இந்த வட்டத்தின் தலைமையகம் திராங்கத்ராவில் உள்ளது.  

## அரசியல்
இது திராங்கத்ரா சட்டமன்றத் தொகுதிக்கும், சுரேந்திரநகர் மக்களவைத் தொகுதிக்கும் உட்பட்டது.  

## ஊர்கள்

- பைசாப்கட்
- பால்வீ
- பராடா
- பேச்டா
- சுலீ
- தேவச்ராடீ
- தோலீ
- திராங்கத்ரா
- திருமட்
- துதாபூர்
- துமாணா
- காஜண்வாவ்
- காளா
- கஞ்சீலா
- கோபால்கட்

- குஜரவ்தீ
- ஹாம்பர்
- ஹரீபர்
- ஹீராபூர்
- ஈசத்ரா
- ஜசாபர்
- ஜசமத்பூர்
- ஜேகட்வா
- ஜேஸ்டா
- ஜீவா
- ஜுனா தனசாம்கட்
- கங்காவ்டீ
- காம்ப்டா
- கோண்ட்
- கோபர்ணீ
- குடா

- மால்வண்
- மாண்பூர்
- மேதாண்
- மோடா அங்கேவாளீயா
- நராடீ
- நாரீசாணா
- நவல்கட்
- நீமகன்கர்
- பீப்ளா
- பிரதாப்பூர்
- பிரதாப்கட்
- ராஜச்ராடீ
- ராஜ்கட்
- ராஜ்பர்
- ராஜசீதாபூர்
- ராம்கட்

- ராமப்ரா
- ரதன்பர்
- ராவளீயாவ்தர்
- ராய்கட்
- சஜ்ஜன்பூர்
- சர்வால்
- சதாபர்
- சோல்டீ
- சோக்டா
- சுல்தான்பூர்
- தளா
- வாத்கட்
- வசாட்வா
- வாவ்டீ
- வீரேந்த்ககட்
- விரஜ்பர்
# முயல் மசால்



**முயல் மசால்** (*Stylosanthes hamata*) கால்நடைகளுக்கான பயறு வகை தீவனப் பயிராகும். இது பிரேசிலைத் தாயகமாகக் கொண்டது. வெப்ப மண்டலப் பிரதேசங்களில் வறட்சியினைத் தாங்கி, குறைந்த அளவு வளம் கொண்ட மண், அமிலத்தன்மை கொண்ட மண் மற்றும் குறைந்த வடிகால் உள்ள பகுதியில், முயல் மசால் வளரக் கூடியது. ஒரு வருடத்திற்கு, ஒரு எக்டேரில் 35 டன்கள் வரை இப்பயிரை அறுவடை செய்யலாம். புரதச்சத்து நிறைந்த முயல்மசாலை இறவையிலும், மானாவாரியிலும் பயிரிடலாம்.
# காஞ்சிபுரம் பாண்டவேசுவரர் கோயில்



**காஞ்சிபுரம் பாண்டவேசுவரர் கோயில் (பாண்டவேசம்)** என்று அறியப்படும் இது, காஞ்சியிலுள்ள சிவக் கோயில்களில் ஒன்றாகும் . மேலும், (இச்சிவலிங்கம் தற்போது இல்லை; கட்டிடங்கள் கட்டும்போது இது காணாது போய்விட்டது என்று சொல்லப்படுகிறது.) இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது  

## இறைவர், வழிபட்டோர்
- இறைவர்: பாண்டவேஸ்வரர்.
- வழிபட்டோர்: பாண்டவர்கள்.

## தல வரலாறு
பாண்டவர்கள், திரௌபதி, உரோமேசர் முனிவர் முதலிய முனிவர்களும் அவர்களின் மனைவியர்களும் தீர்த்த யாத்திரை மேற்கொண்டு ஆங்காங்குச் சிவலிங்கங்களை பிரதிட்டை செய்து வணங்கி வந்தனர். காஞ்சிக்கு வந்த அவர்கள் தத்தம் பெயர்களில் சிவலிங்கம் பிரதிட்டை செய்து வழிபட்டனர். பாண்டவர்கள் பிரதிட்டை செய்து வழிபட்டது **பாண்டவேசம்** எனப்பட்டது.  

பாண்டவேசம் எனப்படும் இச்சிவலிங்கத்திற்கு தென்திசையில் ஈசானன், கயிலாயநாதர் என்னும் பெயரில் சிவலிங்கம் பிரதிட்டை செய்து வழிபட்டு வடகிழக்கு திசைக்கு திசைப் பாலகனாகும் பேற்றை அடைந்தான் என்பது வரலாறு  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடகிழக்கு பகுதியில், (பெரிய காஞ்சிபுரம் (சிவகாஞ்சி) ரயில்வே ரோடில் சென்று தோட்டப்பகுதியில், வெட்ட வெளியில் (*தற்போது கட்டிடங்கள் நிறைந்துள்ளது*) உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடகிழக்கே சுமார் 1 கிலோமீட்டர் தொலைவில் இக்கோவில் (**தற்போது இல்லை**) அமைக்கப்பட்டுள்ளது.
# மாப்ள சிங்கம்



**மாப்ள சிங்கம்** (ஆங்கில எழுத்துரு: Mapla Singam) ராஜசேகர் இயக்கியுள்ள தமிழ்ச் சண்டை காதல் நகைச்சுவைத் திரைப்படமாகும். இப்படம் மார்ச்சு 11, 2016 அன்று வெளியிட திட்டமிடப்பட்டுள்ளது. ஆனால் இப்படம் வெளியிடும் முன்பே இணையத்தில் கசிந்து விட்டதாகக் கூறப்படுகிறது.  

## கதை

தேனி மாவட்டத்தில் 20 ஆண்டு காலமாக சேர்மன் பதவியில் நீடித்து வருகிறார் ராதாரவி. இவருடைய பதவியை பறிக்க ஒவ்வொரு முறையும் முயன்று தோற்றுப் போகும் முனீஸ்காந்த், எப்படியாவது அந்த பதவியை கைப்பற்ற நினைக்கிறார். இந்நிலையில், அந்த ஊரில் நடக்கும் தேர்த்திருவிழாவில் யார் தேரை இழுப்பது என்பதிலும், அவர்களிடையே பிரச்சினை நீடிக்கிறது.  

இந்நிலையில், ராதாரவியின் தம்பி மகனான விமலும், முனீஸ்காந்தின் மருமகளான அஞ்சலியும் காதலிக்கிறார்கள். அதேவேளையில், ராதாரவியின் மகளும், அஞ்சலியின் அண்ணனும் காதலித்து வருகிறார்கள். இவர்கள் இருவரும் ஊரைவிட்டு ஓடிச் செல்லவும், இரு குடும்பத்துக்கும் இருக்கும் பகை மேலும் அதிகமாகிறது. இதன் காரணமாக, அஞ்சலி-விமல் காதலிலும் சிறு விரிசல் ஏற்படுகிறது.  

இந்நிலையில், சேர்மன் தேர்தல் வருகிறது. இந்த முறை சேர்மன் பதவிக்கு ராதாரவிக்கு பதிலாக விமலும், முனீஸ்காந்துக்கு பதிலாக அஞ்சலியும் களம் இறங்குகிறார்கள். இறுதியில், இந்த தேர்தலில் வென்றது யார்? விமல்-அஞ்சலி காதல் என்னவாயிற்று? குடும்ப பகை தீர்ந்ததா? என்பதே மீதிக்கதை.
# சோடியம் செலீனைடு


**சோடியம் செலீனைடு** *(Sodium selenide)* என்பது Na**2**Se என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். சோடியம் மற்றும் செலீனியம் சேர்ந்து இச்சேர்மம் உருவாகிறது.  

## தயாரிப்பு
-40 பாகை செல்சியசு வெப்பநிலையில், திரவ அமோனியா கரைசலில் உள்ள சோடியத்துடன் செலீனியம் சேர்த்து வினைபுரியச் செய்வதனால் நிறமற்ற திண்மமான சோடியம் செலீனைடைத் தயாரிக்கலாம்.  

வாயுநிலையில் உள்ள ஐதரசன் செலீனைடுடன் சோடியம் உலோகத்தைச் சேர்த்து 100 பாகை செல்சியசு வெப்பநிலையில் சூடுபடுத்துவதன் மூலமாகவும் மாற்றுவழியில் சோடியம் செலீனைடு தயாரிக்க முடியும்.  

## வினைகள்
மற்ற கார உலோக சால்கோசென்கள் போலவே இச்சேர்மமும் தண்ணீரால் எளிதில் தூண்டப்படக்கூடியச் சேர்மமாக, எளிதில் நீராற்பகுப்பு வினைக்கு உட்பட்டு சோடியம் இருசெலீனைடு (NaSeH) மற்றும் ஐதாக்சைடு கலவைகளைத் தருகிறது. Se2− அயனியின் உச்சமான காரத்தன்மையே இந்நீராற்பகுப்பு வினைக்கு காரணமாகிறது.  

Na2Se + H2O → NaHSe + NaOH  

இதேபோல, சோடியம் செலீனைடு உடனடியாக ஆக்சிசனேற்றம் அடைந்து பல்செலீனைடுகளாக மாறுகிறது. அரையளவு வெண்மை மாதிரிகள் இம்மாற்றத்தை அடையாளப்படுத்துகின்றன.  

சோடியம் செலீனைடு அமிலங்களுடன் வினைபுரிந்து நச்சு மிகுந்த ஐதரசன் செலீனைட்டு வாயுவை உற்பத்தி செய்கிறது.  

:Na<sub>2</sub>Se + H<sub>2</sub>O → NaHSe + NaOH  

மின்னணு கவரிகளுடன் இது வினைபுரிந்து செலீனியம் சேர்மங்களைக் கொடுக்கிறது. ஆல்க்கைல் ஆலைடுகளுடன் வினைபுரிந்து பல்வேறு வகையான கரிம செலீனியம் சேர்மங்களைக் கொடுக்கிறது.  

:Na<sub>2</sub>Se + 2 HCl → H<sub>2</sub>Se + 2 NaCl  

கரிம வெள்ளீயம் மற்றும் கரிம சிலிக்கன் ஆலைடுகளும் இதேபோல வினைபுரிந்து தேவையான பொருட்களைக் கொடுக்கின்றன.  

:Na<sub>2</sub>Se + 2 RBr → R<sub>2</sub>Se + 2 NaBr  

## பாதுகாப்பு
ஈரம் மற்றும் காற்றினால் சோடியம் செலீனைடு பாதிப்படையும் என்பதால் இச்சேர்மத்தை அவற்றிடமிருந்து விலக்கி வைத்திருக்க வேண்டும்.
# நட்பதிகாரம் 79



**நட்பதிகாரம் 79** என்பது இரவிசந்திரன் எழுதி இயக்கிய இந்தியத் தமிழ் நாடகத் தமிழ்த் திரைப்படம் ஆகும். இப்படம் மார்ச்சு 11, 2016 அன்று வெளியானது.  

## நடிகர்கள்
- ராஜ் பாரத்
- அம்சத் கான்
- ரேஷ்மி மேனன்
- தேஜாசுவி மடிவாடா
# டார்லிங் 2


**டார்லிங் 2** ( Darling 2) சதீசு சந்திரசேகரன் இயக்கிய தமிழ்த் திகில் திரைப்படம் ஆகும். ஒரு நண்பர் கூட்டத்தில் இருந்த நண்பனின் இறப்பின் பிறகு, நடந்த புரிந்து கொள்ள இயலாத(அமானுஷ்ய) நிகழ்வுகளைக் கொண்டு இத்திரைப்படம் எடுக்கப்பட்டதாகக் கூறப்படுகிறது. இத்திரைப்படத்தினை இயங்கியவர், அக்கூட்ட நண்பர்களில் ஒருவர் எனக்கூறுகிறார்.  

## நடிகர்கள்
- கலையரசன்
- ரமீஷ் ராஜா
- மாயா
- பாலாஜியாக அரி கிருஷ்ணன்
# விவேக் சிப்பர்

**விவேக் சிப்பர்**(Vivek Chibber) என்பவர் நியூயார்க்கு பல்கலைக் கழகத்தின் சமூகவியல் பேராசிரியராக உள்ளார். மார்க்சியக் கருத்தாளர், பதிப்பாசிரியர், நூலாசிரியர், கல்வியாளர் எனக் கருதப்படுகிறார். பின்னைக்குடியேற்ற மூலதனக் கருத்தியல் பற்றிய ஒரு நூல் எழுதியுள்ளார்.  

இந்தியாவில் பிறந்த விவேக் சிப்பர் அமெரிக்காவிற்குச் சென்று அரசியல் கல்வியில் இளங்கலைப் பட்டம் பெற்று பின்னர் 1999இல்  
விசுகான்சின் பல்கலைக் கழகத்தில் குமுகவியலில் ஆய்வுப் பட்டம் பெற்றார். சமூகவியல் சார்ந்த பல் இதழ்களில் ஆய்வுக் கட்டுரைகள்  
எழுதியுள்ளார்.  

http://sociology.fas.nyu.edu/object/vivekchibber.html
# ஓய்



**ஓய்** என்பது பிரான்சிசு மார்க்கசு எழுதி இயக்கிய ஒரு நகைச்சுவை கலந்த காதல் தமிழ்த் திரைப்படம் ஆகும். இப்படம் மார்ச்சு 18, 2016 அன்று வெளியிடப்பட்டது. இப்படத்தின் பாடல்களுக்கான இசை, பின்னணி இசை ஆகியவற்றை இளையராசா செய்திருந்தார்.  

## நடிகர்கள்
- கீதன் பிரிட்டோ
- ஈசா
# ராஜமன்றி வானூர்தி நிலையம்

**ராஜமன்றி வானூர்தி நிலையம்** அல்லது **ராஜமுந்திரி விமான நிலையம்** என்பது, இந்திய மாநிலமான ஆந்திரப் பிரதேசத்தின் ராஜமன்றிக்கு அருகில் உள்ள மதுரபூடி என்ற இடத்தில் உள்ளது. இந்த நிலையம் விரிவாக்கப்படவுள்ளது. இதன் மூலம் ஓடுதளப் பாதை 1,749 மீட்டர்களில் இருந்து 3,165 மீட்டர் நீளத்துக்கு நீட்டிக்கப்படும். இந்த திட்டத்திற்காக 857 ஏக்கர் நிலம் கையகப்படுத்தப்பட்டுள்ளது.  

## விமான சேவைகள்
இங்கிருந்து நாள்தோறும் எட்டு விமானங்கள் இயக்கப்படுகின்றன. நாள்தோறும் 400 பயணிகள் வந்து செல்கின்றனர். ஸ்பைஸ் ஜெட், ஜெட் ஏர்வேஸ் ஆகிய நிறுவனங்கள் இங்கிருந்து ஐதரபாத்துக்கு விமானங்களை இயக்குகின்றன.  
இங்கிருந்து திருப்பதி, பெங்களூர், சென்னை ஆகிய இடங்களுக்கு விமானங்கள் இயக்கப்படவிருக்கின்றன.
# குரோவர் தேடுமுறை

**குரோவர் தேடுமுறை** என்பது லோவ் குமார் குரோவர் (Lov Kumar Grover) என்ற குவாண்டக் கணினியியலாளரால் உருவாக்கப்பட்ட தேடுமுறை ஆகும்.  

ஒரு தொலைபேசி எண் நிரலிலிருந்து ஒரு குறிப்பிட்ட எண்ணை பல முறைகளில் தேடலாம். ஒவ்வொரு எண்ணாகப் பார்த்துத் தேடிக் கண்டுபிடிக்கலாம். ஒழுங்கற்ற முறையில் அங்கொன்றும் இங்கொன்றுமாகவும் தேடலாம், அப்படித் தேடும் பொழுது, வேண்டும் எண்ணை விட்டுவிடுவதற்கும் வாய்ப்பு உண்டு. இது மரபார்ந்தக் கணினியில் மிக முக்கியமான, அதேநேரம் மிகவும் சிக்கலானக் கேள்வியாகும்.  

மரபார்ந்தக் கணினிமுறையில், N பொருட்களைத் தேடும் பொழுது <math>O(N)</math> க்கும் சற்றுக் குறைவான எண்ணிக்கையிலேயேத் தேடவேண்டி வரும். ஆனால் ஒரு குவாண்டக்கணினியை வைத்து, குரோவர் தேடுமுறை கொண்டு குவாண்ட நிலைகூடியமைதல் என்ற பண்பின் விளைவாக, <math>O(\sqrt{N})</math> அளவிலேயேத் தேடிக் கண்டுபிடிக்க முடியும். அதாவது, 100 பொருட்களில் ஒரு பொருளை, பத்து முறைத் தேடுவதிலேயே கண்டறிய முடியும்.
# நகரா முரசு மண்டபம்



**நகரா மண்டபம்** மீனாட்சியம்மன் கோயில் கிழக்கு சன்னதி நேர் எதிரில் அமைந்த சிறிய மண்டபம். மீனாட்சியம்மன் பூஜையின் போது இம்மண்டபத்தில் உள்ள நகரா முரசு நாள்தோறும் அதிகாலை 4.30 மணி முதல் ஐந்து மணி வரையும், மாலை 4.30 மணி முதல் ஐந்து மணி வரையும் கொட்டப்படும். இம்மண்டபம் நகரா முரசு அடிக்கப் பயன்படுவதால் இம்மண்டபத்திற்கு நகரா மண்டபம் எனப் பெயராயிற்று.  

மதுரை நாயக்க மன்னர் **அச்சுதராயர்** காலத்தில் நகரா மண்டபம் கட்டப்பட்டது. மதுரை மீனாட்சி அம்மன் கோயிலுக்குச் சொந்தமான இம்மண்டபத்தில் தற்போது சில வணிகக் கடைகள் உள்ளது.  

## படக்காட்சியகம்

## இதனையும் காண்க
- நகரா முரசு
# காஞ்சிபுரம் மச்சேசுவரர் கோயில்



**காஞ்சிபுரம் மச்சேசுவரர் கோயில் (மச்சேசம்)** என்று அறியப்படும் இது, காஞ்சியிலுள்ள சிவகோயில்களில் ஒன்றாகும் . மேலும்,திருமால் மச்ச (மீன்) அவதாரத்தில் வழிபட்ட தலமென்பதால். இது **மச்சேசம்** எனப்பட்டது. இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது  

## இறைவர், வழிபட்டோர்
- இறைவர்: மச்சேஸ்வரர்.
- வழிபட்டோர்: திருமால் (மச்சாவதாரத்தில்).

## தல பெருமை
இக்கோயில் மூலவரறையில் (மூலஸ்தானம்), இவ்விறைவர் மச்சேசுவரர் சிவலிங்க வடிவில் கிழக்கு திசைநோக்கி அருள்பாலிக்க, பிற மூர்த்தங்களாக சீனிவாசப் பெருமாள், ராமர்-லட்சுமணர், சிறு திருவடி, பெரு திருவடி, மற்றும் அட்ட லட்சுமி ஆகியோர்களின் சந்நிதிகள் இக்கோயிலகத்தில் காணப்படுகிறது.  

## தல வரலாறு
சோமுகாசுரன் எனும் அசுரன் வேதங்களை களவாடிச் சென்று கடலுக்கடியில் மறைந்துகொண்டான். படைப்புத் தொழிலுக்கு தடை வருமோயென அஞ்சிய பிரமன் திருமாலிடம் முறையிடுகிறார். இச்செயலை கேட்டறிந்த திருமால், பெருஞ்சுறா (மச்ச(மீன்) உருவங்கொண்டு கடலுக்கடியுள் சென்று சோமுகாசுரனை வதந்கொண்டு வேதங்களை மீட்கிறார். அவனுக்கு துணைவந்த பஞ்சகனைக் கொன்று, அவன் எலும்பை பாஞ்சசன்யமாக கொண்டார். இம்முயற்சியில் வெற்றிபெற லிங்கம் தாபித்து திருமால் வழிப்பட்டார். அச்சிவலிங்கமே மச்சேசுவரர் என்பது தல வரலாறு.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் நடுப்பகுதியில் (பெரிய காஞ்சிபுரம் (சிவகாஞ்சி) கிழக்கு ராசவீதியில் மையமாக கிழக்கு நோக்கி உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் அருகேயே வடக்கே இக்கோவில் அமைக்கப்பட்டுள்ளது.
# அக்பர் கக்கட்டில்


**அக்பர் கக்கட்டில்**, மலையாள எழுத்தாளர் ஆவார். இவர் கேரள இலக்கிய மன்றமான கேரள சாகித்திய அகாடெமியின் துணைத் தலைவராகவும் பதவி வகித்துள்ளார்.  

## வாழ்க்கை
இவருக்கு ஜமீலா என்ற மனைவியும், சித்தாரா, சுகானா ஆகிய மகள்களும் உள்ளனர். இவரது பெற்றோர் அப்துல்லா, குஞ்ஞமீனா ஆவர். இவர் கேரளத்தின் கோழிக்கோடு மாவட்டத்தில் உள்ள கக்கட்டில் என்ற ஊரில் 1954ஆம் ஆண்டில் பிறந்தார். பின்னர், பாறையில் எல்.பி பள்ளியிலும், வட்டோளி சமஸ்கிருத உயர்நிலைப் பள்ளியிலும் பயின்றார். அதன் பின்னர் மடப்பள்ளியில் உள்ள அரசுக் கல்லூரியில் பயின்றார். தலச்சேரியில் உள்ள அரசின் ஆசிரியர் பயிற்சி நிறுவனத்தில் பி.எட். முடித்தார்.  

## ஆக்கங்கள்
இவர் வடக்குநின்னொரு குடும்ப விருதாந்தம், மிருத்யு யோகம், ஸ்த்ரைணம், ஹரிதபகல்கபுரம் ஆகியவற்றை எழுதியுள்ளார்.
# ஹரி பர்பத்

.]]  

**ஹரி பர்பத்** (பொருள்: மைனாக்குன்று) அல்லது வட்டார வழக்கில் **கோ-இ-மாரான்** என்பது இந்திய மாநிலமான ஜம்மு கஷ்மீரின் ஸ்ரீநகரில் அமைந்துள்ள மலைக்குன்று. துர்ரானிக் கோட்டையைக் கொண்டுள்ள இந்த மலைக்குன்று இந்து, முஸ்லிம், சீக்கியர்களுக்குச் சமயச்சிறப்புமிக்க இடம். இங்கு இந்துக் கோயிலும், சீக்கிய குருத்துவாராவும், உள்ளூர் இசுலாமியச் சமயப் பெரியோர்களின் நினைவிடங்களும் அமைந்துள்ளன.  

## துர்ரானி கோட்டை
புதிய தலைநகர் உருவாக்கும் திட்டத்தின் ஒருபகுதியாக முகலாயப் பேரரசரான அக்பர் இந்த மலைக்குன்றில் கோட்டைக்கான வெளிச்சுவரை 1590ஆம் ஆண்டில் கட்டினார். ஆயினும் அந்தத்திட்டம் முழுமையடையவில்லை. தற்போது உள்ள கோட்டையை 1808ஆம் ஆண்டில் ஷுஜா ஷா துர்ரானி என்பவர் கட்டி முடித்தார்.  

## ஷாரிகா கோயில்

குன்றின் மேற்குப்புறச்சரிவிலுள்ள சக்தி வழிபாட்டிற்காக ஒரு கோவிலைக் கொண்டிருப்பதால் இக்குன்று காஷ்மீரிப் பண்டிதர்களால் புனிதமாகக் கருதப்படுகின்றது. ஜகதம்பா ஷாரிகா பகவதி அல்லது பொதுவாக ஷாரிகா என்ற பெயருடைய சக்தி, பதினெட்டுக்கைகள் கொண்டு தானே உருவான ஸ்ரீசக்கரத்தில் வீற்றிருப்பதாகச் சித்தரிக்கப்பட்டுள்ளது. ஷாரிகா தேவி ஸ்ரீநகரின் காவல்தெய்வமாகக் கருதப்படுகின்றாள்  

## இசுலாமிய புனிதத் தலம்
.]]  

பதினாறாம் நூற்றாண்டில் வாழ்ந்த சூபி ஞானியான ஹம்சா மக்தூன் என்ற சமயப் பெரியாரின் நினைவாக மலைக்குன்றின் தெற்குப் பகுதியில் நினைவிடம் அமைக்கப்பட்டுள்ளது. பதினேழாம் நூற்றாண்டில் வாழ்ந்த ஷா பதக்‌ஷி என்ற சூபி ஞானியின் நினைவிடமும் இங்குள்ளது.  

## குருத்வாரா சட்டி பட்ஷாஹி

சட்டி பட்சாஹி என்ற குருத்வாரா இங்குள்ளது. இது காஷ்மீர் பகுதியில் உள்ளவற்றில் முக்கியமானதாகக் கருதப்படுகிறது. சீக்கியர்களின் ஆறாம் குருவான குரு ஹர்கோவிந்த் இங்கு வந்து சிலநாட்கள் தங்கியிருந்ததாக நம்பப்படுகின்றது.  

## படங்கள்
<> </>
# சவுத்ரி சரண் சிங் பன்னாட்டு வானூர்தி நிலையம்



**சவுத்ரி சரண் சிங் பன்னாட்டு வானூர்தி நிலையம்** , இந்திய மாநிலமான உத்தரப் பிரதேசத்தின் லக்னோ நகரத்தில் அமைந்துள்ளது. இது லக்னோவின் அமவுசி என்ற இடத்தில் உள்ளதால், அமவுசி விமான நிலையம் என்றும் அழைக்கப்படுவது உண்டு. இந்த நிலையத்துக்கு ஐந்தாவது இந்தியப் பிரதமராக இருந்த சரண் சிங்கின் பெயர் இடப்பட்டுள்ளது. இந்திய அளவில் அதிகப் பயணிகள் வந்து செல்லும் முக்கிய நிலையம் இது.  

## விமானங்களும் சேரும் இடங்களும்

## நகரப் போக்குவரத்து
இங்கிருந்து 10 கி.மீ தொலைவில் லக்னோ சார்பாக் தொடருந்து நிலையம் அமைந்துள்ளது.  

## மேலும் பார்க்க
- இந்திய பன்னாட்டு வானூர்தி நிலையங்கள்
- இந்தியாவில் பயணிகள் போக்குவரத்து மிகுந்த வானூர்தி நிலையங்கள்
# காமாக்யா - பகத் கி கோத்தி வாராந்திர விரைவுவண்டி

**15624/15623 காமாக்யா - பகத் கி கோத்தி வாராந்திர விரைவுவண்டி** (5624/15623 Kamakhya - Bhagat Ki Kothi weekly express), இந்திய இரயில்வே இயக்கும் விரைவுவண்டியாகும். இது அசாமில் உள்ள காமாக்யாவில் இருந்து, ராஜஸ்தானில் உள்ள ஜோத்பூருக்கு அருகில் உள்ள பகத் கி கோத்தி என்ற இடத்துக்கு சென்று திரும்பும்.  

## வழித்தடம்
15624 என்ற எண் கொண்ட வண்டி ஒவ்வொரு வெள்ளியன்றும் மாலை 5:15 மணிக்கு காமாக்யாவில் இருந்து கிளம்பும். ஞாயிறன்று இரவு 10 மணிக்கு பகத் கி கோத்தி என்ற இடத்தை அடையும். 15623 என்ற எண் கொண்ட வண்டி, பகத் கி கோத்தியில் இருந்து ஒவ்வொரு செவ்வாய் அன்றும் 3:25 மணிக்கு கிளம்பி, வியாழன் இரவு 10:55 மணிக்கு காமாக்யாவை வந்தடையும்.  

நிறுத்தங்கள்:  
- ரங்கியா (அசாம்)
- புது பங்காய்காமோ (அசாம்)
- கோக்ராஜார் (அசாம்)
- புது கூச்பெகார் (மேற்கு வங்காளம்)
- புது ஜல்பாய்குரி (மேற்கு வங்காளம்)
- கிசன்கஞ்சு (பீகார்)
- கட்டிகார் சந்திப்பு (பீகார்)
- பரவுனி (பீகார்)
- பட்னா (பீகார்)
- முகல்சராய் (உத்தரப் பிரதேசம்)
- வாரணாசி (உத்தரப் பிரதேசம்)
- லக்னோ (உத்தரப் பிரதேசம்)
- காசியாபாத் (உத்தரப் பிரதேசம்)
- தில்லி சந்திப்பு
- தில்லி பாளையம்
- ரேவாரி (அரியாணா)
- லோஹாரூ (அரியாணா)
- சுரூ (ராஜஸ்தான்)
- ரத்தன்கட் (ராஜஸ்தான்)
- மேர்த்தா ரோடு சந்திப்பு (ராஜஸ்தான்)
- ஜோத்பூர் (ராஜஸ்தான்)
# ஷிரமிக் விரைவுவண்டி

19051/ஷிரமிக் விரைவுவண்டி (Shramik Express, શ્રમિક એક્સપ્રેસ, श्रमिक एक्सप्रेस), இந்திய இரயில்வே இயக்கும் விரைவுவண்டியாகும்.  
இந்த வண்டி 14 நிறுத்தங்களில் நின்று செல்லும். இது 35 மணி 35 நிமிடங்களில் இலக்கை சென்றடைகிறது.  

## வழித்தடம்
- வல்சாடு
- உத்னா சந்திப்பு
- வியாரா
- நந்துர்பார்
- ஜள்காவ் சந்திப்பு
- புசாவள் சந்திப்பு
- இட்டர்சி சந்திப்பு
- ஜபல்பூர் சந்திப்பு
- கட்னி சந்திப்பு
- சத்னா சந்திப்பு
- வாரணாசி சந்திப்பு
- பலியா
- சப்ரா சந்திப்பு
- சோன்பூர் சந்திப்பு
- ஹாஜிப்பூர் சந்திப்பு
- முசாபர்பூர் சந்திப்பு
# கஞ்சஞ்சுங்கா விரைவுவண்டி

**கஞ்சஞ்சுங்கா விரைவுவண்டி**, இந்திய இரயில்வே இயக்கும் விரைவுவண்டியாகும். முதலில் இது ஹவுராவில் இருந்து புது ஜல்பாய்குரி வரை சென்று திரும்பியது. இதன் வழித்தடம் நீட்டிக்கப்பட்டு, இந்த வண்டி குவாஹாட்டி சந்திப்பு வரை சென்று திரும்பியது. பின்னர், சியால்தா என்ற இடத்தில் இருந்து சில்சார் வரை சென்று திரும்பியது. தற்போது அகர்த்தலாவுக்கும் கோல்கத்தாவில் உள்ள சியல்தாவுக்கும் இடையே இயக்கப்படுகிறது. ஒவ்வொரு சனியன்றும், செவ்வாயன்றும் காலை 5:15 மணிக்கு அகர்த்தலாவில் இருந்து கிளம்பி, ஞாயிறன்றும், புதனன்றும் மாலை 7:25 மணிக்கு சியல்தாவை வந்தடையும். பின்னர், சியல்தாவில் இருந்து ஒவ்வொரு ஞாயிறன்றும், வியாழனன்றும், காலை 6:35 மணிக்கு கிளம்பி, திங்களன்றும், வெள்ளியன்றும் இரவு 9:00 மணிக்கு அகர்த்தலாவுக்கு வந்தடையும்.  

இந்த வண்டி வாரம் மும்முறை இயக்கப்படுகிறது. இமயமலைத் தொடரில் உள்ள கஞ்சன்சுங்கா மலையின் பெயர் இந்த வண்டிக்கு சூட்டப்பட்டுள்ளது.  

## நிறுத்தங்கள்
கிட்டத்தட்ட 1556 கி.மீ தொலைவை 38 மணிநேரத்தில் கடக்கிறது இந்த வண்டி 38 நிலையங்களில் நின்று செல்கிறது.  
இவற்றில் முக்கியமான நிலையங்களை கீழே காணலாம்.  
- சியால்தா
- தக்‌ஷிணேஸ்வர்
- பர்தமான் சந்திப்பு
- போல்பூர்
- ராம்பூர்ஹாட்
- பாகுட்
- மால்டா
- கிசன்கஞ்சு
- புது ஜல்பாய்குரி
- ஜல்பாய்குரி ரோடு
- புது கூச்பெகார்
- புது அலிப்பூர்துவார்
- புது பங்காய்காமோ
- ரங்கியா சந்திப்பு
- காமாக்யா
- குவாஹாட்டி சந்திப்பு
- லூம்திங் சந்திப்பு
- புது ஹாபலாங்
- பதர்புர்
- சில்சார்
- அம்பாசா
- தர்மநகர்
- கரீம்கஞ்சு
# காஞ்சிபுரம் அபிராமேசுவரர் கோயில்



**காஞ்சிபுரம் அபிராமேசுவரர் கோயில் (அபிராமேசம்)** என்று வழங்கப்படும் இது, காஞ்சியிலுள்ள சிவக்கோயில்களில் ஒன்றாகும் . மேலும், மூலத்தானத்தில் சிவலிங்க வடிவாக அருள்புரியும் சுயம்பு லிங்க மூர்த்தமாகவும், சிறு திருமேனி எனினும் அழகுறக் காட்சிதரும் அபிராமேசுவரர் எழுந்தருளியதோடு, முகப்பில் கணபதியும், வள்ளி-தெய்வானை உடனான முருகனும் எழுந்தருளியுள்ள இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: அபிராமேஸ்வரர்.
- வழிபட்டோர்: விஷ்ணு.

## தல வரலாறு
மாவலி (மகாபலி) சக்கரவர்த்தியின் கொட்டத்தை அடக்கவும், தேவர்களின் குறைகளை தீர்க்கவும் ஸ்ரீமன் நாராயணன் வாமன வடிவமாக காஞ்சிக்கு வருகைபுரிந்து, ஒரு சிவலிங்கம் பிரதிட்டை செய்து அபிராமம் எனும் திருநாமம் சூட்டி வழிப்பட்டார். மாவலியிடம் மூன்றடி மண் கேட்டு அவன் வலிமையை அழித்து அவனை பாதாளத்தில் அழுத்தியதாலும், தடுக்க வந்த சுக்கிரனின் கண்பார்வையை பறித்ததாலும் மீண்டும் காஞ்சிக்கு வந்து, வாமன குண்டம் எனும் தீர்த்தம் அமைத்து அபிராமேசுவரரை பூசித்தார். அபிராமேசரை வழிபட்டு அவருக்கு உலகளந்த கோலத்தை மகிழ்ச்சியுடன் காட்டி, மீண்டும் வணங்கிச் சென்றார் என்பது தலவரலாறாகும்.  

## தல விளக்கம்
அபிராமேசம் என்பதில் விளங்குவது, திருமால் இந்திரனுக்கு அருளுதற்பொருட்டுக் காசிபர் புதல்வராய் வாமனராகத் தோன்றி அபிராமேசரை நிறுவிப் போற்றி அருளைப்பெற்று மாவலி என்னும் அசுரர் தலைவன் வேள்விச் சாலையை அடுத்து மூன்றடி நிலம் அவனிடம் இரந்துபெற்றுத் தடுத்த சுக்கிரன் கண்ணைக் கெடுத்தனர். பின்பு, மாவலி ஆட்சியுட்பட்ட விண்ணையும் மண்ணையும் ஈரடி அளவையாற்கொண்டு மூன்றாமடிக்கு மாவலி தலையில் வைத்து அவனைப் பாதாளத்தழுத்தித் தேவர்கோன் துயரைத் தீர்த்தனர். மீண்டு வந்த திருமால் ‘வாமன குண்டம்’ என்னும் தீர்த்தம் தொட்டு நீராடி அபிராமேசரை வணங்கி உலகளந்த பேருரு (திருவிக்கிரமவடி)வை அவர்க்குக் காட்டி அருள்பெற்று ‘உலகளந்தபெருமாள்’ என்னும் திருப்பெயருடன் விளங்குகின்றனர். ‘அபிராமேசர்’ உலகளந்தார் வீதியில் சங்குபாணி விநாயகர்க்கு வலப்புறத்தே கிழக்கு நோக்கி எழுந்தருளியுள்ளனர்.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் நடுப்பகுதியில் (பெரிய காஞ்சிபுரம் (சிவகாஞ்சி) உலகளந்த பெருமாள் கோவில் தெருவில், சங்குபாணி விநாயகர் கோயிலுக்கு அருகில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து காஞ்சி காமாட்சியம்மன் கோவிலுக்கு செல்லும் வழியில் இக்கோவில் அமைக்கப்பட்டுள்ளது.
# ராத்தாபானி புலி காப்பகம்



**ராத்தாபானி புலி காப்பகம்**, இந்திய மாநிலமான மத்தியப் பிரதேசத்தின் ராய்சென் மாவட்டத்தில் உள்ள விந்திய மலைத்தொடரில் அமைந்துள்ளது. மாநிலத் தலைநகரான போபாலில் இருந்து கிட்டத்தட்ட 50 கி.மீ தொலைவில் அமைந்துள்ளது.  

1976ஆம் ஆண்டில் இந்த காட்டுப்பகுதியை காட்டுயிர் காப்பகமாக மத்திய அரசு அறிவித்தது. 2013ஆம் ஆண்டில், இதை புலி காப்பகமாக மாற்ற திட்டமிடப்பட்டது.  

இந்த காட்டுப்பகுதி 823.84 சதுர கி.மீ பரப்பளவில் அமைந்துள்ளது.  
இந்த காட்டுப்பகுதியில் தேக்கு மரங்களை அதிகளவில் காண முடியும்.  

இந்த காட்டுப்பகுதியில் பீம்பேட்கா பாறை வாழிடம் அமைந்துள்ளது. இந்தப்பகுதியை ஐக்கிய நாடுகள் கல்வி, அறிவியல், பண்பாட்டு நிறுவனம் பாரம்பரியக் களமாக அறிவித்துள்ளது. இந்த காட்டுப்பகுதியில் ராத்தாபானி அருவி, கின்னோர்கட் கோட்டை, கேர்பானா கோயில் ஆகியவை உள்ளன.  

## காட்டு விலங்குகள்
இங்கு புலி, நாய், கழுதைப்புலி, ஓநாய், நரி, எருமை, குரங்கு, கரடி ஆகிய விலங்குகளைக் காண முடியும். அணில், முயல், பல்லி, பாம்பு உள்ளிட்டவற்றையும் காண முடியும். மரங்கொத்தி, கிளி, புறா, ஈபிடிப்பான் உள்ளிட்ட பறவைகளையும் காணலாம்.  
இங்கு வெண்முதுகுக் கழுகு, சாரசு கொக்கு, மஞ்சள் மூக்கு நாரை உள்ளிட்ட அரிய வகை பறவைகளும் வாழ்கின்றன.
# காஞ்சிபுரம் கண்ணேசர் கோயில்



**காஞ்சிபுரம் கண்ணேசர் கோயில் (கண்ணேசம்)** என்று வழங்கப்படும் இது, காஞ்சியிலுள்ள சிவகோயில்களில் ஒன்றாகும் . மேலும், திருவேகம்பத்தில் நிலாத்துண்டப் பெருமாள் சந்நிதி இருப்பது இங்கே குறிப்பிடத்தக்கது. இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளன.  

## இறைவர், வழிபட்டோர்
- இறைவர்: கண்ணேசர், கண்ணேஸ்வரர்.
- வழிபட்டோர்: திருமால்.

## தல வரலாறு
திருப்பாற்கடலில் தோன்றிய நஞ்சு உடம்பைத்தாக்க, கரிந்து வெதும்பிய திருமால் காஞ்சியை அடைந்து, கண்ணலிங்கத்தை பிரதிட்டை செய்து வழிபட்டார். அதுவே **கண்ணேசம்** எனப்பட்டது. வழிபாட்டின் இறுதியில் இறைவன் திருமாலுக்கு காட்சி தந்து "திருவேம்கத்தில் எம் சந்நிதிக்கு எதிரில் திருமுடியிலுள்ள சந்திரனுக்கு அருகிலிருந்து இவ்வெப்பு (சுர நோய்) நீங்கப் பெறுவாயாக" என்றருளிச் செய்தார். திருமாலும் அவ்வாறே இருந்து அவ்வெப்பு (சுர நோய்(சூடு) நீங்கப்பெற்று, நிலாத்துண்டப் பெருமாள் என்னும் பெயருடன் விளங்குகிறார்.  

## தல விளக்கம்
கண்ணேசம் (கண்ணன்-கரியன்) கூறும் விளக்கமாவது திருப்பாற்கடலில் எழுந்த விடத்தால் கரிந்து வெப்புற்ற திருமால் ‘கண்ணேசர்’ என்ற பெயரால் சிவலிங்கம் நிறுவிப் போற்றி அப்பெருமான் ஆணைப்படி திருவேகம்பத்தில் திருமுடியில் உள்ள நிலவின் அமுத கிரணத்தால் வெப்பம் நீங்கி நிலாத்துண்டப் பெருமாள் என்னும் திருநாமம் பெற்றனர். கண்ணேசத்தில் வழிபாடு செய்வோர் மேலுலகில் வாழ்வர். இக்கண்ணேசம் செங்கழுநீரோடை வீதியில் மொட்டைக் கோபுரத்திற் கெதிரில் உள்ளது..  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் வடப்பகுதியில் (பெரிய காஞ்சிபுரம் (சிவகாஞ்சி) வடக்கு இராசவீதி எனப்படும் செங்கழுநீரோடைத் தெருவில் மொட்டைக் கோபுரத்திற் கெதிரில் உள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து பூக்கடை சத்திரம் வழியாக காஞ்சி சங்கர மடம் செல்லும் வழியிலும், மற்றும் காஞ்சிபுரம் காமாட்சியம்மன் கோவிலின் வடக்கு வாசல் அருகிலும் இக்கோவில் அமைக்கப்பட்டுள்ளது.
# சங்கரபதிக்கோட்டை


**சங்கரபதிக்கோட்டை** (*Sangarapathikottai*) என்பது 18ஆம் நூற்றாண்டில் கட்டப்பட்ட மருது பாண்டியர் போர்ப் பயிற்சி பாசறையும் புகலிடமாகவும் இருந்தது. இது தமிழ்நாட்டில் சிவகங்கை மாவட்டத்தில், தேவகோட்டையின் அருகில் உள்ள அமராவதிபுதூர் கிராமத்தில் இக்கோட்டை அமைந்துள்ளது. தமிழ்நாடு வனத்துறைக்குச் சொந்தமான இக்கோட்டையைத் தமிழ்நாடு அரசு சுற்றுலாத் தலமாக அறிவித்துள்ளது. ஆனால் தற்போது இக்கோட்டை மிகவும் சிதிலமடைந்து காணப்படுகிறது.  

வீரபாண்டிய கட்டபொம்மனின் சகோதரன் ஊமைத்துரையும் இந்தக் கோட்டையை மறைந்து கொள்ளும் இடமாக பயன்படுத்தியுள்ளார். இந்தக் கோட்டையின் கட்டுமானம் மிகவும் தனித்தன்மை வாய்ந்தது. இக்கோட்டை 50 கற்தூண்களுடன் இதன் வடிவமைப்பிற்கு மிகவும் பொருத்தமாக காட்சியளிக்கிறது.  
## மான்கள்
இக்கோட்டை வனப்பகுதியில் அமைந்துள்ளதால் இதனைச் சுற்றியுள்ள காட்டுப்பகுதியில் புள்ளிமான்கள் நிறையக் காணப்படுகின்றன.
# கொங்கணி எழுத்துமுறை



**கொங்கணி எழுத்துமுறை**யின் மூலம் கொங்கணி மொழி எழுதப்படுகிறது. கொங்கணி மொழியின் அதிகாரப்பூர்வ எழுத்துவடிவமாக தேவநாகரியை தேர்ந்தெடுத்து, உத்தரவு பிறப்பித்தது இந்திய அரசு.  

கொங்கணி மொழியை லத்தீன், கன்னட, அரேபிய, மலையாள எழுத்துக்களால் எழுதும் வழக்கமும் உண்டு.  

## விதிகள்
### உயிர்
1. சொல்லின் இறுதியில் வரும் அகர ஒலி நீக்கி சொல்லை உச்சரிக்க வேண்டும். எ.கா: देव - தேவ் (தேவ என்று உச்சரிக்கக்கூடாது)
1. மூன்றெழுத்துள்ள சொல்லில் இறுதி ஒலி அகரமாக இல்லையெனில், இரண்டாவது எழுத்தில் அகரம் இருக்குமெனில், இரண்டாவது எழுத்தில் அகரத்தை நீக்கி உச்சரிக்க வேண்டும். எ.கா: चॆरकॊ = சேர்கோ (சேரகோ என்று படிக்கக் கூடாது)
1. நான்கெழுத்துள்ள சொல்ல இறுதி எழுத்து அகரமாக இல்லாதிருந்தால், இரண்டாவது எழுத்தை நோக்க வேண்டும். அது அகரமாக இருப்பின், அந்த இடத்தில் அகரத்தை நீக்கி படிக்க வேண்டும். எ. கா: उपकार என்பதை உப்கார் என்று படிக்க வேண்டும். (உபகார என்று படிக்கக் கூடாது)

## மேலும் பார்க்க
- கொங்கணி மொழி
- கொங்கணி மொழிப் போராட்டம்
# முதல் பூவர் போர்



**முதல் பூவர் போர்** (*First Boer War*), அல்லது **முதல் ஆங்கில-பூவர் போர்** அல்லது **டிரான்சுவால் போர்**, எனப்படும் போர் பெரிய பிரித்தானியா, அயர்லாந்தின் ஐக்கிய இராச்சியத்திற்கும் தென்னாபிரிக்கக் குடியரசுக்கும் இடையே திசம்பர் 16, 1880 முதல் மார்ச் 23, 1881 வரை நடந்த போராகும்.  

19ஆம் நூற்றாண்டில் ஆபிரிக்காவைப் பிடிக்க நடந்த போட்டியில் பிரித்தானியப் பேரரசு தெற்கு ஆபிரிக்கா முழுமையையும் தனது கட்டுக்குள் கொணர முயன்றது. 1815இல் நெப்போலியப் போர்கள் முடிவடைந்த நிலையில் நன்னம்பிக்கை முனையைக் கைப்பற்றியிருந்தனர். தாங்கள் குடியேறிய பகுதிகளை பிரித்தானியா கட்டுப்படுத்துவதை டச்சு, செருமனி, பிரான்சிய நாட்டினரின் கலவையினமாகிய பூர்கள் விரும்பவில்லை. சிலர் வடக்கு நோக்கிச் சென்று ஆரஞ்சு விடுதலை இராச்சியம் என்ற புதிய நாட்டை உருவாக்கிக் கொண்டனர். வைரச் சுரங்கங்கள் நிறைந்திருந்த ஆரஞ்சு விடுதலை இராச்சியத்தைக் கைப்பற்ற 1877இல் பிரித்தானியப் படையினர் முன்னேறினர்.  

டிரான்சுவாலின் தலைவர் பவுல் குருகர் பிரித்தானியர் வெளியேற இறுதி எச்சரிக்கை விடுத்தார். இதற்கு மறுதளித்த பிரித்தானியர் திசம்பர் 16, 1880இல் முதலாம் பூவர் போர் மூண்டது. சாண்டுசுபுரூய்ட், வொல்க்சுகிரஸ்ட் ஆரஞ்சு விடுதலை இராச்சியம், டிரான்சுவால் ஆகியன இணைந்து போரில் ஈடுபட்டன. போரில் இறந்த வீரர்களுக்கு மாற்றாக இளைஞர்களையும் முதியோரையும் பூவர் அரசு ஈடுபடுத்தியது. இவர்களுடன் கருப்பின மக்களும் இணைந்தனர். மொத்த பூவர் போர்ப்படையில் 20 முதல் 25 % கருப்பர்களாக இருந்தனர். செருமானியப் பேரரசு பூர்களுக்கு ஆதரவளித்தது. அவர்களது கிரப் துப்பாக்கிகளை பூர்களுக்கு வழங்கியது. பெரும்பான்மையானச் சண்டை குதிரைப்படை வீரர்களுக்கிடையே நடைபெற்றது.  

அமெரிக்கப் போருக்குப் பின்னர் பிரித்தானியர் தோல்வியடைந்த முதல் போராக முதலாம் பூவர் போர் திகழ்ந்தது. தோல்வியடைந்த பிரித்தானியர் அமைதி உடன்படிக்கையில் தங்களுக்கு விருப்பமில்லாத சரத்துக்களுடன் கையொப்பமிட வேண்டியதாயிற்று. இதுவே பிரித்தானியர் தங்களது சிவப்பு மேலங்கியுடன் போரிட்ட கடைசி போராக அமைந்தது; இப்போரிலிருந்து காக்கி சீருடைகளை அணிந்து பிரித்தானியர் போரிட்டனர். பூர்களின் கரந்தடிப் போர் முறை, நகரும் தன்மை, குறிபார்த்து சுடும் திறன், தற்காப்பு நிலைகளை கூடுதலாகப் பயன்படுத்துதல் ஆகியவற்றால் நவீனத் துப்பாக்கிகளைக் கொண்டிருந்த, பட்டறிவு வாயந்த பிரித்தானியரை வென்றனர்.  

## இதனையும் காண்க
- இரண்டாம் பூவர் போர்
## மேற்சான்றுகள்